Dejo ar zvaigzni! 5

''Dejo ar zvaigzni! 5'' ir televīzijas šova ''Dejo ar zvaigzni'' piektā sezona. Šis šovs tika pārraidīts televīzijas kanālā TV3 no 2022. gada 18. septembra. Šo šovu vadīja raidījumu vadītājs Mārtiņš Spuris un  TV raidījumu un pasākumu vadītājs Arvis Zēmanis. 

Šova fināls bija 2022. gada 4. decembrī. 1. vietu ieguva Maksims Busels un Jelizaveta Manija, 2. vietu - Jānis Pētersons un Olena Čerekova, 3. vietu - Rūta Dvinska un Viktors Haritonovs. 

Dejoja: rolands če - Reperis, dziesmu autors un mūzikas producents & Vita Laicāne - Sporta deju kolektīva “Ziemeļblāzma” vadītāja, sporta un fiziskās sagatavotības trenere, skolotāja.

Maksims Busels - Kino un teātra aktieris & Jelizaveta Manija - Deju trenere, četrkārtēja Latvijas čempione, daudzu starptautisko sacensību uzvarētāja un fināliste. 

Matīss Karro - Profesionāls motobraucējs ar augstiem sasniegumiem Latvijā, Baltijā un pasaulē & Zane Prokofjeva - Profesionāla sporta deju dejotāja ar 15 gadu stāžu, vairāku Latvijas un starptautisko sacensību fināliste.

Agnese Ozoliņa - RAKUS Anestezioloģijas klīnikas vadītāja un Rīgas Stradiņa Universitātes asociētā profesore & Rihards Dūša - Divkārtējs Latvijas čempions 10 dejās, Bronzas medaļas ieguvējs Eiropas kausā un vairāku starptautisko sacensību finālists.

Kristīne Balode - Psiholoģe ar specializāciju seksoloģijā un partnerattiecību terapijā. Podkāsta “Seksuāli inteliģents” veidotāja un seksuālās izglītības aktīviste & Marts Smolko: Pieckārtējs Pasaules vicečempions WDSF Profesionālajā divīzijā Latīņamerikas dejās.

Anda Ozoliņa - Latvijā pazīstamu restorānu interjerdizainere, kas rada estētisku vidi kopā ar sajūtām & Jānis Valters Frickauss - Latvijas čempions U21 grupā un Pasaules čempionāta finālists.

Madara Palameika - Vieglatlēte, Latvijas rekordiste šķēpa mešanā & Leonards Petkevičs - Četrkārtējs Latvijas čempions, Pasaules čempionāta un Eiropas čempionātu finālists.

Mārcis Auziņš - Cilvēks – orķestris! Virtuozais ģitārists, kurš uz skatuves kāpj viens pats un ar saviem solo koncertiem priecē klausītājus tuvumā un tālumā & Estere Beatrise Klapere - Ziemeļeiropas čempione Latīņamerikas dejās, trīskārtēja Latvijas vicečempione, daudzu starptautisku turnīru uzvarētāja un fināliste, pārstāvējusi Latviju Eiropas un pasaules čempionātos.

Elīna Bojarkina - Leļļu teātra aktrise, seriālu “Nemīlētie” un “Ketijas jaunā dzīve” varone & Marts Puniņš - Pieckārtējs Latvijas čempions 10 dejās un divkārtējs Pasaules čempionātu finālists. 

Jānis Pētersons - Grupas “Citi Zēni” solists, IT profesionālis un suņu tētis. Pārstāvējis Latviju Eirovīzijas dziesmu konkursā & Olena Čerekova - Latvijas un Gruzijas izlases dejotāja, Ukrainas čempione un vairāku starptautisko sacensību uzvarētāja.

Rūta Dvinska - TV3 laika ziņu moderatore, digitālā satura autore, podkāsta veidotāja & Viktors Haritonovs: Sertificēts sporta deju tiesnesis, profesionāls dejotājs un horeogrāfs. Divkārtējais Latvijas vicečempions, Eiropas čempionātā profesionāļiem finālists.

Aminata - Dziedātāja, dziesmu autore & Maksims Kravčenko - Trīskārtējs Latvijas čempions Latīņamerikas dejās, vairāku starptautisko sacensību uzvarētājs un finālists, Eiropas kausa finālists.

Kašers - Cilvēks – orķestris. Māksla un radošā pasaule ir tas, kas ikdienā pabaro dvēseli un virza pretim arvien jauniem izaicinājumiem. Jau jaunības gados, skatoties “Dejo ar zvaigzni”, zināja, ka vienu dienu arī viņu aicinās piedalīties šovā. Retais vien zina, ka 22 gadu vecumā Kašers devies kā brīvprātīgais uz Zambiju, kur uzcēlis sākumskolu Čikubulas ciematā. & Paula Kukute - Profesionāla sporta deju dejotāja ar 20 gadu stāžu un deju pasniedzēja. Seškārtēja Latvijas čempione, Eiropas kausa fināliste, kā arī starptautisko sacensību uzvarētāja un fināliste.

Žūrija: Iļja Vlasenko - baleta pedagogs un repetitors Latvijas Nacionālajā operā un skatuves dejas pedagogs Latvijas Kultūras akadēmijā. Marta Kalēja-Irbe - profesionāla sporta deju dejotāja un trenere. Jānis Purviņš - horeogrāfs un docents Jāzepa Vītola Latvijas Mūzikas akadēmijā, vairāku vispārējo latviešu dziesmu un deju svētku virsvadītājs un mākslinieciskais vadītājs.

Dejo ar zvaigzni!